Tort cu ciocolata si budinca de vanilie (de post) 

Ingrediente:
● Zahar - 1 pahar  (de 300ml)
● Ulei fara miros - 1 pahar  (am folosit ulei de samburi de struguri, dar puteti pune si de floarea-soarelui)
● Apa minerala - 1 pahar 
● Praf de copt - 1 buc  (1 pliculet sau 2 lingurite)
● Cacao pudra - 2 linguri 
● Esenta de vanilie - 2 buc 
● Scortisoara - 1 lingurita 
● Faina alba calitate superioara - 2 pahare  (am pus atat cat sa-l fac ca o smantana - deci aveti grija, daca este prea lichid aluatul mai adaugati putina faina)
● Praf de budinca de vanilie - 2 buc  (2 plicuri - am luat de la dr.oetker acum)
● Lapte de soia - 800 ml  (Puteti folosi si lapte de orez sau suc de fructe.)
● Banane - 2 buc 
● Lamaie - 1 buc 
● Ciocolata neagra/amaruie - 1 buc 
● Bicarbonat de amoniu - 2 lingurite  (puteti incerca sa faceti si fara el, dar nu stiu daca va fi la fel de poros)

Mod de preparare:
1. Amestecati bine cu un tel, uleiul, zaharul si apa minerala - pana se dizolva zaharul.
2. Treceti prin sita faina, pudra de cacao, praful de copt, bicarbonatul de amoniu si scortisoara.
3. Adaugati acest amestec la cel lichid, puneti si esenta de vanilie - amestecati bine cu un tel sa nu fie cocoloase.
4. Taiati o hartie de copt dupa metoda de aici. Va recomand daca aveti tava cu bordurile care se pot demonta, sa taiati hartia nu chiar de la margine, sa lasati un pic sa iasa pe margini.
5. Turnati aluatul in tava si puneti la cuptor, aproximativ 40-50 de min la temperatura medie. Faceti testul scobitorii dupa acest timp si daca mai trebuie il lasati inca putin.
6. Dupa ce este gata lasati pandispanul sa se raceasca complet - conditie obligatorie cand folositi bicarbonat de amoniu, acesta se evapora in tot acest timp. Cand este racit blatul nu mai este cazul sa va faceti griji. Daca nu vreti sa-l folositi, puteti incerca si fara el, si imi spuneti cum a fost.
7. Dupa ce s-a racit blatul, incepeti sa faceti crema.
Se pune la fiert laptele de soia, adaugati in el esenta de vanilie si amestecati. Sau cumparati lapte de soia cu vanilie.
8. Preparati budinca dupa instructiunile de pe plic - puneti zahar cat scrie acolo sau mai putin daca il vreti mai putin dulce.
9. Lasati pe foc cateva minute pana se ingroasa bine budinca. Apoi stingeti focul si lasati sa se racoreasca putin.
10. Daca blatul a iesit mai gros il taiati in jumate, sa fie 2 foi - daca va iese mai subtire nu il  mai taiati, puneti crema doar deasupra.
Mie mi-a iesit mai gros si am zis sa-l tai, deci am uns cu jumate de crema prima foaie.
11. Apoi atent treceti a 2-a foaie peste prima, eu am reusit s-o rup, pentru ca este mai fragil pandispanul.
Puneti restul de crema si intindeti pe toata suprafata.
12. Bananele le taiati rondele si ungeti bine pe ambele parti cu suc de lamaie, ca sa nu se innegreasca pe tort.
13. Apoi le aranjati peste crema.
14. Topiti ciocolata la baie de aburi sau 2-3 minute la microunde.
15. Cu o lingura turnati haotic ciocolata peste banane. Puneti apoi tortul la frigider pentru cateva ore.
16. Aici aveti si o sectiune - am zis ca asta merita sa fie poza de prezentare. Se vede perfect structura blatului si cred ca reprezinta clar gustul tortului.
Puteti sa faceti  crema si cu lapte de vaca, sau orice alta crema va place - tot va fi f.bun, in budinca puteti adauga si un pic de unt.
Pofta Buna!